આ ટોચના સલાહકારોએ એક સૂરમાં એમ કહ્યું છે કે લોંગ ટર્મ કેપિટલ ગેઈન ટેકસને પાછો લાદવાનું પગલું બિલકુલ અયોગ્ય છે. એમણે કહ્યું છે કે આ ટેકસથી સરકારને રૂા.૫૦૦૦ કરોડથી વધુની આવક થવાની નથી. બજેટમાં આ ટેકસથી આવકનો અંદાજ રૂા.૨૦૦૦૦ કરોડ ભલે બાંધવામાં આવ્યો પરંતુ આટલા રૂપિયા મળવાના નથી. દેશ પાછો સંરક્ષણાત્મક માર્ગ પર પાછો ફર્યેા હોય તેવું લાગે છે કારણ કે કસ્ટમ ડયુટીમાં વધારો કરવામાં આવ્યો છે. કેટલી રેવન્યુ મળશે તેની કોઈ ચોખવટ થઈ નથી અને કસ્ટમ ડયુટીમાં વધારો કરી દેવામાં આવ્યો છે. નીતિપંચના ચેરમેન અરવિંદ પણાગરીયાએ પણ ઈકોનોમિક ટાઈમ્સમાં એક લેખ લખીને બજેટ અંગે પોતાની નારાજગી દર્શાવી હતી અને હવે વડાપ્રધાનના બે ટોચના આર્થિક સલાહકારોએ બજેટ અંગે ભારે અસંતોષ અને ચિંતા દર્શાવી છે અને સરકાર આ ટોચના અધિકારીઓએ કરેલા મંથનને કેટલી ગંભીરતાથી લ્યે છે અને કોઈ ફેરફાર કરે છે કેમ ? તે જોવાનું રહેશે.